**สไมล์ เรดิโอ** (อังกฤษ: Smile Radio) ที่เน้นเปิดเพลงไทยสากล และเพลงสากลนอกกระแส กระจายเสียงเป็นหลักผ่านทางเว็บไซต์ และผ่านแอปพลิเคชัน Smile Radio ในระบบปฏิบัติการโทรศัพท์มือถือไอโอเอสและแอนดรอยด์ ตลอด 24 ชั่วโมง ดำเนินการโดย บริษัท ซิมเปิ้ล พี (SIMPLE P) จำกัด

ประวัติ
-------

รายการ สไมล์ เรดิโอ เริ่มกระจายเสียงครั้งแรกทางสถานีวิทยุกระจายเสียงแห่งประเทศไทย เอฟเอ็ม 88.0 เมกะเฮิร์ตซ์ หรือที่เรียกกันว่า *คลื่นสุดท้ายทางซ้ายสุด* โดยจัดเปิดเพลงไทยสากลหลากหลายสไตล์ ทั้งที่กำลังได้รับความนิยม และเพลงหาฟังยากชนิดสถานีอื่นๆ ไม่กล้าเปิดได้ ซึ่งริเริ่มมาจากคลื่นนี้ เช่น เพลงบรรเลง เพลงประกอบ เพลงในเวอร์ชัน Remix โดยเป็นรายการเพลงรายแรกที่จัดตลอดทั้งวัน มีการทำ Jingle ด้วยตนเอง มีการพูดทับในตอนต้นเพลงและตบท้ายเพลง และเป็นรายการเพลงที่ *"ไม่รับคิวเพลงจากใคร"* จึงสามารถเปิดเพลงได้อย่างอิสระโดยไม่ยึดติดกับสังกัดค่ายเพลงใดๆ ทั้งสิ้น

ความนิยม
--------

รายการนี้ได้รับความนิยมจากผู้ฟังเป็นจำนวนมาก และเป็นที่เชื่อถือของคนในแวดวงสื่อสารมวลชนทุกๆ แขนง โดยสามารถแจ้งเกิดคนขายเสียงจนต้องเผยหน้าค่าตาออกสู่สาธารณชนได้หลายคน อาทิ วินิจ เลิศรัตนชัย, หัทยา เกษสังข์, สาลินี ปันยารชุน นอกจากนี้ยังมีการจัดกิจกรรมสำหรับแฟนรายการอยู่เป็นระยะๆ มีการจัดคอนเสิร์ตครั้งสำคัญ "Live Project" ที่ เอ็ม 88 ไลฟ์เฮ้าส์ รามคำแหง อีกทั้งยังได้ผลิตรายการโทรทัศน์และนิตยสารของตนเองด้วย

การเปลี่ยนแปลงครั้งสำคัญ
------------------------

"สไมล์ เรดิโอ" ได้เกิดการเปลี่ยนแปลงครั้งสำคัญในช่วงต้นปี พ.ศ. 2535 โดยต้องแพ้ประมูลคลื่นวิทยุกรมประชาสัมพันธ์ และมีการลาออกของดีเจชื่อดังบางคน ทำให้รายการต้องย้ายไปกระจายเสียงทางสถานีวิทยุกระจายเสียงกองทัพบกที่เอฟเอ็ม 98.0 เมกะเฮิร์ตซ์ในชื่อเดิม แต่ได้ขยายการจัดรายการออกเป็น 5 คลื่น โดยมีการส่งสัญญาณด้วยระบบดิจิตอลผ่านดาวเทียมไปทั่วประเทศ เพื่อให้เป็นที่รู้จักของคนทั่วไปมากยิ่งขึ้น ด้วยการจัดรายการเพลงตามคอนเซ็ปท์ของแต่ละคลื่น ได้แก่ สไมล์ เรดิโอ I (98.0) สไมล์ เรดิโอ II (94.5) สไมล์ เรดิโอ III (99.5) สไมล์ เรดิโอ IV (107.5) และสไมล์ เรดิโอ V (102.5) แต่ดำเนินรายการได้อีกไม่กี่ปีก็ต้องปิดตัวลงในราวปี พ.ศ. 2538 ในขณะนั้น สไมล์ เรดิโอ ได้กลับมาออกอากาศอีกครั้งที่ (98.0) เริ่มวันที่ 1 ตุลาคม พ.ศ.2565-ปัจจุบัน "สไมล์ เรดิโอ" วิทยุเพลงแหวกแนวกับกระแสโลกจะอยู่กันได้อย่างไร? ฟังคำอธิบายจากหัวเรือใหญ่</ref> โดยอาศัยรายได้จากโฆษณาวิทยุ เว็บไซต์ และการจัดกิจกรรม จ๋องยอมรับว่าด้วยความเป็นวิทยุนอกกระแส จึงต้องอาศัยรายได้จากการจัดกิจกรรมเป็นหลัก ซึ่งต่างจากวิทยุกระแสหลักอื่น ๆ ที่อาศัยรายได้จากโฆษณาทางวิทยุเป็นส่วนใหญ่

นอกจากการฟังผ่านเว็บไซต์แล้ว ผู้ใช้โทรศัพท์มือถือในระบบปฏิบัติการไอโอเอสและแอนดรอยด์ ยังสามารถฟังแคท เรดิโอผ่านแอปพลิเคชันโดยดาว์นโหลดแอปพลิเคชันในแอปเปิลแอพสโตร์และกูเกิล เพลย์ตามลำดับ

นักจัดรายการวิทยุที่มีชื่อเสียง
-------------------------------

* วินิจ เลิศรัตนชัย
* หัทยา เกษสังข์
* สาลินี ปันยารชุน
* นิมิตร ลักษมีพงศ์
* วิทวัส ศุภเมธากร
* สุทธิธรรม สุจริตตานนท์
* ธเนศ แสงโชติกุล
* มณฑาณี ตันติสุข
* สมเกียรติ อริยะชัยพาณิชย์ (Remix)
* ฯลฯ

อ้างอิง
-------

1. ↑  "สไมล์ เรดิโอ" กลับมาแล้วคลื่นSMILE RADIO FM 98 วิทยุยิ้มได้ในตำนาน
2. ↑  "เปิดตัวสไมล์เรดิโอ คลื่นวิทยุฮิตยุค 90 หลังหายจากหน้าปัดวิทยุนานถึง 27 ปี". *ผู้จัดการออนไลน์*. 2022-11-17. สืบค้นเมื่อ 2023-11-29.

  

เพจสไมล์ เรดิโอ

แหล่งข้อมูลอื่น
---------------

* เว็บไซต์ทางการ สไมล์เรดิโอ
* แฟนเพจเฟซบุ้ค สไมล์เรดิโอ
* ทวิตเตอร์ของ สไมล์เรดิโอ
* อินสตาแกรมของ สไมล์เรดิโอ
* แชแนลยูทูบ สไมล์เรดิโอ